# data[].attributes.headline
التصميم الهندسي لا ت

# data[].attributes.body
التصميم الهندسي لا تتحطمو من اول كويز ممكن كان اكثر واحد حسنا فيه وعشان مو عارفين نظام الماده ولخبطه وكان صعب علينا شويه لكن مع الوقت حتفهمو الفكره وطريقة الاسئله حقتهم وغالبا ذاكرو تجميعات الاولاد كانت تجي منها او فكره قريبه زيهاا والله يوفقكم💕

# data[].attributes.headline
بالنسبه ليا حسيت اكث

# data[].attributes.body
بالنسبه ليا حسيت اكثر غلطه دا الترم ما اتدربت على الرسم كويس مرا يباله تدريب لانه وقت الكويزات بيكون ضيق شويه ف حاولو تتدربو دايما اول بأول على الوقت والسرعه فيه👌🏻

# data[].attributes.body
أهلًا ✨✨✨
حتكلّملكم عن كل مادة بالتفصيل قد ما اقدر، اكيد حيكون في كلام مكرر بس إن شاء الله حتلاقوا شي جديد يفيدكم 🤩
طيب بسم الله حبدأ بمادة حلوة وممتعة لو حبيتوها، وحبوها لأن حيصير كل شي فيها أسهل لو تعاملتوا بحب، اللي هي الرسم...
الرسم أهم أهم أهم شي فيه التدريب المستمر، لازم ترسموا الرسمات اللي في كل كلاسوورك أوّل بأوّل، هادا الشي مرة حيساعدكم انكم وقت الكويزات تكونوا جاهزين تقريبًا، نقطة ثانية ارسموا وقت المحاضرة، المحاضرة طويلة لا تقعدوا بس تتفرجوا لازم ترسموا مع الانجنير عشان تحققوا فائدة أكبر، وأي مشكلة تواجهكم كلموها حقيقي قد ما انجنير أسماء شديدة قد ما هي متعاونة جدًا جدًا... في للميدتيرم والفاينل وحتى الكويزات لو كان عندكم وقت تيمز تيمز تيمز ولو خلصتوا الرسمات اللي فيه اتدربوا من مصادر ثانية زي بينترست وغيره لكن اول شي عطّوا اللي في تيمز حقيقي مرة حيفيدكم ولا تنسوا لمن تدربوا تحطولكم تايمر ولا تتوتروا منه بس حيساعدكم مرة وقت الاختبارات، على سيرة الاختبارات في المادة دي التوتر يضيّع كل شي، يعني قد ما الرسمة تكون سهلة لو دخلتي الكويز او الاختبار وانتِ متوترة ما حتعرفي ترسمي شي، وبعد الاختبار بدون التوتر حترسميها في ٥ دقايق ...
التدريب اول اسبوعين ممكن يكون صعب شوية بس بعدين لمن تتمكنوا من البرنامج وتصيروا تدربوا حتلاحظوا الفرق مثلًا لو كنتو تدربوا في الساعة على رسمة وحدة حتصيروا في الساعة ترسموا ٤ رسمات، اهم شي لا تتوتروا في البدايات خذوا اول اسبوع ودي اتدربوا على البرنامج بدون ما تقسوا او تضغطوا على نفسكم وبالتوفيق يارب 💕

تاني مادة حتكلّم عنها هي التصميم، الديزاين مادة سهلة في المحاضرات بس طلباتها وشغلها كثير، تكرف صح بس حلوة وممتعة مرة والله وحتنبسطوا فيها... نظام توزيع الدرجات في دي المادة غريب شوية، حتفهموه وحيشرحولكم هو في اول محاضرة غالبًا، لكن اللي ابغا اقوله في الديزاين هو الاتي :-
الكويزات ذاكرولها كويس تحتاجوا ٣ كويزات تحيبوا فيها فل مارك، حاولوا تجيبوها من بدري عشان ترتاحوا بعدين، الموضوع حيكون صعب شوية لان اول الكويزات حتكون صعبة وغريبة بس يارب ما تلاقوا صعوبة وما قصرنا معاكم في التست بانك😉 مهم تذاكروا بفهم، أنصحكم تقرأوا الجزئية من الكتاب بتركيز شديد وتحفظوا اللي يحتاج حفظ، اقرأوا الجزئية اكثر من مرة، حيكون عندكم كويز كل اسبوع، الجزئيات مو طويلة ممكن كل يوم في الاسبوع تعيدوا تقرأوا الجزئية كاملة واليوم اللي قبل الكويز تذاكروا الملخص من تيمز وتشوفوا وتحفظوا وتفهموا التست بانك، لا تزعلوا ولا تفقدوا الامل في هذه المادة ابدًا كله يعدي وفالكم كلكم الاكسيد... لا تعطوا الديزاين من وقتكم كثير مو لانه ما يستاهل بس لان عندكم فرص كثير فدايمًا لو انضغطوا وعندكم كويز ديزاين واي كويز او اختبار ثاني يومها اسحبوا عالديزاين ممكن بس تقرأوه ليلتها (بس دا طبعًا وقت الانضغاط فقط مو تفلوها كذا في كل الكويزات😂)
الجزء الثاني واللي هو اللابات في دي المادة ودا الجزء اللي ياخذ وقت وجهد فوق ما تتخيلوا، ما بخوفكم الشغل ممتع والله وفي النهاية حتخرجوا بشي رهيب، بس لازم ترتبوا وقتكم عشان ما تنضغطوا، وقسموا الشغل بينكم اول بأول الدكاترة غالبًا متعاونين جدًا في الاسيمنتات بس برضو لازم تشتغلوا وتبذلوا جهدكم، وفي النهاية لمن تخلصوا مشروعكم حتكونوا فرحانين ومبسوطين وتنسوا كل التعب 💞

اخر مادة خفيفة لطيفة اللي هي معمل الكيمياء... المادة سهلة ما يبغالها وقت ولا مذاكرة، اغلب الدرجات حتكون على التقارير اللي بعد اللابات، فاتأكدوا انكم حالين صح ولا تتأخروا في ارسالها ولو كانت نفسنا حقتنا فحتلاقوا كل الحلول جاهزة، الميد تيرم يكفي تذاكروا قبلها بيوم وتجيبوا فل مارك ولو عندكم وقت خلوها يومين، بس ركزوا في اللابات عشان وقت المذاكرة تكونوا فاهمين، الميد الاول جا اغلبه من التست بانك نسخ لصق يمكن بس سؤالين غير فلا تنسوا تشيكوا عليه... والفاينل نفس الوضع بس عن نفسي جزئية الفاينل اصعب وممكن تحتاج يومين او ٣ مذاكرة، طبعًا مو يومين كاملين بس يعني، وكلامي هذا لو ما كنتوا تمسكوا المادة ابدًا غير وقت الاختبار..

الله يوفقكم ويفتح عليكم وييسرلكم اموركم أي شي تحتاجوه احنا بالخدمة 💗💗💗

# data[].attributes.headline
التصميم الهندسي :

# data[].attributes.body
التصميم الهندسي :

نصيحة لا تهملو مذاكرة الكويزات من البداية وتقولو في ١٠ فرص نجيب الاكسيد في الاخير حاولو كل كويز تذاكرو التسريبات وفي قناة تلقرام فيها اسألة وركزو في مطلوب السؤال وان شاء الله الاسألة قريبة من التسريبات مرة

اهم شي ذاكرو بفهم ولا يجيكم احباط من اول كويزين طبيعي اللين تتعودو وتعرفو طريقة الاسألة

بالنسبة لجزء الاسايمنت لو كان التيم حقكم فنان حتكون اكثر مادة ممتعة ولا تشيلو هم الشغل لو قسمتوه بينكم كويس حاولو تخلصوه من بدري عشان لا تنضغطو وخلو وقت الشغل ممتع ولا تعطو المادة اكثر من حقها وتقتلو نفسكم خذو المادة من باب المتعة واهم شي امشو في التشيك ليست لانو التصحيح كلو عليه

الرسم الهندسي :

رجاء ذاكرو اول بأول مرا مهم انكم ما تضيعو وتسحبو فجاة لانها تمشي بسرعة حاولو تداركو الموضوع وركزو فكلاساتها وارسمو معاها حيكون وضعكم تمام ان شاء الله واتدربو خلال الاسبوع كم رسمة واهم شي الكويزات انصحكم حاولو تضمنو درجاتها غالبا تجيب رسمات من تيمز ذاكروها كويسس الميد تيرم والفاينل برضو انصحكم تدربو يدكم مرا من بدري ما حيمديكم قبلها تداركو الوضع يعني لازم قبل الميد تيرم تكونو مخلصين الكلاس الوورك وتشيكو على رسمات تيمز

نصيحة المادة تحتاج جهد لا تتركوها ابدا حتى لو حسيتو انها صعبة لا تتركوها للاخير حاولو بكل الطرق تكونو كل اسبوع معاها

# data[].attributes.headline
حتكلم عن وحده من اكث

# data[].attributes.body
حتكلم عن وحده من اكثر المواد اللي كرفتني الترم اللي فات "التصميم"، حلخصلكم هنا تجربتي وايش الاشياء المهمه اللي اتعلمتها:
١- التصميم يعتمد ٩٠٪؜ عالتيم وورك! عشان كذا لما تبدأو تسوو قروبات اختارو بعض بعناية واتأكدو انكم تتناسبو في المهارات والشغل، دي وحده من القرارات اللي حتخلي الديزاين إما مادة ممتعة او مادة متعبة وتجيب القلق.

٢- في الكويزات ركززووو على السبيلنق، في كل كويز لازم تلاقي عالاقل سؤال واحد الخيارات فيه متشابهه والفرق حرف! عشان كذا انتبهوا ولا تقولو انهم ممكن يكونو "غلطانين". برضو لما تذاكرو ركزو عالمصطلحات المستخدمة لأنه في احيان كثيره يكون فيه اكثر من خيار لهم نفس المعنى تماماً! فهنا لازم تختارو الخيار اللي فيه نفس مصطلحات الكتاب

٣- فكرة المشروع!، موضوع المشاريع في دي المادة يحمس وفعلاً ممتع وحتنبسطو فيه لكن، اختيار فكرة المشروع وتجربة المشروع بعد الانتهاء حياخذ منكم وقت وجهد طوييلللل، عشان كذا يفضل تجلسو مع قروباتكم بداية الترم وتطلعو افكار للمشاريع وتتفقو مع مهندسين وتحددو ميزانياتكم، بحيث لما تخلصو المشروع يكون عندكم وقت كافي تجربوه وتعدلو عليه.

٤- المهندسين، ممكن تكون دي النصيحة اتكررت بس لازم تاخذوها بالاعتبار، وهي اختيار المهندس! قبل لا تتفقو مع مهندس وتبدأو شغل معاه، قارنو بين الاسعار واتأكدو من امكانيات المهندس والي حيسويه بالتفصيل، يعني تشوفو هل حيسوي دائرة المشروع فقط؟ ولا حيسوي القالب كمان؟ وهل حيخلي شكل المشروع مقبول؟ وايش الفترة اللي حياخذها؟..الخ الاسئلة دي حتساعدكم انكم تخططو لمشروعكم وتسووه بشكل متقن في الوقت المحدد.

٥- الاسايمنتات بإذن الله حتكون لعبتكم اولاً لأنكم رهيبين ثانياً لأنكم عندكم خبرة المهارات، صراحة ماعندي شي كثير اقولو عن الاسايمنتات لأن تصحيحها يختلف من دكتورة لدكتورة، بس الاهم انه التشيك ليست تمشو عليها بالمللي وماتكررو اخطائنا واخطاء الدفعات اللي قبل

تقريباً دا كل اللي في بالي، ان شاءالله تكون نصايحي فادتكم وبإذن الله حتقدرو تبدعو في المادة دي وتنجزو♥️♥️ بالتوفيق🙏🏻

# data[].attributes.headline
في التصميم الهندسي ل

# data[].attributes.body
في التصميم الهندسي لا تنسوا تشيكوا على جدول مواعيد تسليم الاسايمنتات اول بأول عشان تتاكدوا انكم مقسمين الوقت تمام وتلحقوا تخلصوا الاسايمنت في وقته لانه على نهاية الترم راح تجروا فيها وتنضغطوا ف لازم تضبطوا وقتكم مضبوووط فيها.

# data[].attributes.headline
مادة الرسم الهندسي ص

# data[].attributes.body
مادة الرسم الهندسي صح ثلاثة ساعات كثيرة وتجيب الصداع
بس اذا ثانية وحدة ما ركزتي فيها مع الانجنير حتضيعي فيها لانو بينشرح فيها تول جديد وهكذا
حاولوا تتحملوها في النهاية يوم واحد في الاسبوع وبس وانتوا فاضيين اخر اليوم اتدربوا على كم رسمة وناموا واموركم كذا تمام واذا تهتوا فيها شوية حتلاقوا في يوتيوب قناة انجنير خالد يسهل عليكم الحل💕

# data[].attributes.headline
مادة التصميم الهندسي

# data[].attributes.body
مادة التصميم الهندسي..
١ لا تؤجل عمل اليوم الى الغد
٢ لا تؤجل عمل اليوم الى الغد
٣ لا تؤجل عمل اليوم الى الغد
٤ لا تؤجل عمل اليوم الى الغد
٥ لا تؤجل عمل اليوم الى الغد

لانو منجد اليوم الواحد يفرق فيها مرة كتير
افضل شيء خلصوا اشغالكم بعد المحاضرة فضوا نفسكم ساعة وسووها بخصوص اسايمنتس وكلاس ووركس

بخصوص الكويزات في البداية حتعطوها اكبر من حجمها وفي النهاية اذا ذاكرتيها قبلها بيوم نفس الوضع اذا ذاكرتيه قبلها باسبوع ولا تشيلوا هم اذا وصلتوا لنهاية الترم ولسا ما جمعوا ال٣ اكسيد ولا تتوتروا❤️

# data[].attributes.headline
التصميم الهندسي : رك

# data[].attributes.body
التصميم الهندسي : ركزي على الكلام اللي الدكتورة تباه وتابعي تواريخ التسليم والمطلوب، بالنسبة للكويزات ذاكري كويس بس هوا يعتمد على الفهم. لا تخلي المادة توترك ابدا لانها سهالات بالعكس انبسطي لانها خفيفة. وترا كلنا كنا ضايعين في البداية -مرة مرة مرة-.
الرسم الهندسي : المادة دي تدريب تدريب تدريب تدريب، انا كنت كل يوم اديها ساعة عشان ما اضغط نفسي واهم شي ذاكري اول باول. وانتبهي على الوقت في التدريب حقك عشان في الكويزات تكوني سريعة. لمن تدربي حاولي تسوي الرسمة بنفسك اول عشان تعودي عيونك، حطي ✅ على القياسات اللي استخدمتيها عشان ما تعورك عينك، لا تنسي تنبسطي المادة حلوة.

# data[].attributes.headline
في الرسم تدربو عالوق

# data[].attributes.body
في الرسم تدربو عالوقت دايما دايما لانه يوتر شوي ، لما تذاكرو وتتمرنو دايما خلو التايمر جنبكم

# data[].attributes.headline
لا تشيلوا هم هذا الت

# data[].attributes.body
لا تشيلوا هم هذا الترم ابدا باذن الله كل شي سهالات، بالنسبه لماده التصميم بس اهم شي تجهزوا فكرتكم وتتواصلو مع المهندسين من بدري لان تنفيذ الفكره نفسه ماياخذ وقت كثير لكن التفكير في الفكره نفسها و فهم جميع تفاصيلها ياخذ وقت. الماده ممتعه وتحسسكم انكم مهندسات منجد وفيها تطبيق كثير

# data[].attributes.headline
مادة التصميم الهندسي

# data[].attributes.body
مادة التصميم الهندسي:
للامانة في البداية راح تكونوا ضايعين شوية، بس عادي جدا هي المادة ممكن في البداية فكرتها ماتكون واضحة مرة. بس الدكتورة المفروض تفهمكم وتبدا تمشي معاكم حبة وحبة وتقول لكم ايش المطلوب منكم.
في المادة هذي في اسابيع متوالية اسبوع كونسبت واسبوع لاب، اسبوع اللاب تتسلم فيه غالبا الاسايمنتس المطلوبة. والكويزات اتغير تقسيمها في نص الترم الي فات، وراح يكون كويز واحد كل اسبوع في جزئية معينة (ماعندي علم لو راح يرجعوها للطريقة القديمة كانت اسبوع فيه كويزين وهذا اسبوع الكونسبت واسبوع اللاب مافيه اي كويزات). عندكم ١٠ كويزات وعشان تضمنوا الاي بلس في جزئية الكويزات لازم تجيبوا الدرجة الكاملة في ٣ كويزات.
مذاكرة الكويزات تعتمد على الحفظ والفهم، يعني ماينفع تحفظي الكلام بس بدون ماتفهمي المقصود منه. واحيانا كمان يجيك في الكويز عبارة نسخ لصق من الكتاب فلازم كمان تكوني حافظة. وركزوا مرره على الفهم العميق لانه احيانا يحطوا لك الفكرة في مسألة واقعية. ولا تيأسوا ممكن اول كم كويز طبيعي جدا ماتجيبوا الدرجة الكاملة بس عندكم ١٠ فرص استغلوها كويس.

# data[].attributes.headline
اهم شي ابغا اتكلم عن

# data[].attributes.body
اهم شي ابغا اتكلم عنه مادة الرسم الهندسي: المادة يبغالها مذاكرة أول بأول، كل كلاس راح تاخذوا كلاس وورك جديد، تقريبا فكرة او خاصية جديدة في البرنامج وكيف تستخدموها. وتلاقوا في كل كلاس وورك تمارين على ذي الفكرة الجديدة. اهم شي قبل ماتجوا الكلاس الي بعده تكونوا مخلصين تمارين الكلاس الي قبل لانكم مجرد ماتسوفوا وتسحبوا عليها راح تتراكم وتتعبكم.
بالنسبة للكويزات والميدتيرمز: الكويزات غالبا مستواها من سهل لمتوسط ويكفيكم مذاكرة الكلاس ووركس والتدريب عليها. اما الميدتيرمز تجي اصعب ومررره مهم قبل ماتختبروا الميدتيرمز تمروا على لو شوية من الاكسترا للكلاس ووركس في تيمز.
وذي قناة خالد مسوي فيها اغلب الكلاس ووركس اذا حسيتوا انكم علقتوا في شي مو عارفينه: https://youtube.com/channel/UCfCiOEQWfU5l_1dz6ESvAnw
طبيعي جدا في اول كلاس تحسوا انكم مره ضايعين ومو عارفين ايش قاعد يصير، بس اهم شي لاتسووا زي غلطنا، كنا احيانا نقول لها تمام ونخليها تمشي واحنا مو فاهمين كل شي، لاتستحوا وقولوا انكم مو فاهمين مره تتفهم لو احد سألها بس اهم شي مايكون سؤال جاوبت عنه قبل. بالتوفيق